Tura ad yeg Ṛebbi yeɛya lhemm ! Ad d-tuɣal talwit gar-anteɣ ! Ad yeg Ṛebbi ad dtuɣal talwit gar yimdanen meṛṛa. Ad tens tmes yuɣen, ad d-tuɣal tegmat gar medden, ad yeffeɣ lebɣeḍ d rrebrab i d-yeɣlin fell-aɣ. Kra nexdem d ssiyya tura dayen nxelleṣ yerna nnig wazal-is. Tengelwa ddunit, runt tyemmatin, ǧǧlent tlawin, ggujlen warrac. Tasuta-nneɣ meqqar imir-nni kra i d-yeɣlin nebna fell-as, yerna acengu d win ikaden, ma tura tekker gar yiberkanen n uqerru. D lebɣeḍ yeggten, d lqella n tmussni, d leɛqel yeddreɣlen, i aɣ-igan akka. D iɛebbaḍ meqqren i aɣ-yestullsen. Ad yeg Ṛebbi yeɛya lhemm !